Tot mai mulți bolnavi de COVID-19, iar personalul medical este tot mai epuizat: "La fiecare 20 de pacienți, e un singur asistent medical".
România a înregistrat peste 5753 cazuri noi de COVID. Capitala şi 9 judeţe sunt în scenariul roşu. În Craiova, zeci de cadre medicale sunt bolnave de COVID-19.
Numărul persoanelor infectate cu SARS-COV 2 creşte tot mai mult în ţara noastră. Printre bolnavi sunt şi tot mai multe cadre medicale. La Spitalul Judeţean de Urgenţă Craiova, de exemplu, în ultimele săptămâni, aproximativ 60 de medici, asistenţi şi infirmieri s-au infectat.Lidia Enache este unul dintre ei. O săptămână a stat internată în spital, iar acum se teme că se va reinfecta."Una singură într-o arie, muncim dintr-un capăt în altul. Apoi, intrăm la izolator. Trebuie să mergem şi acolo. La 20 de pacienţi, cine să-i îngrijească şi pe ei. Noi cu un singur asistent. Uneori mai intră ei doi. Uneori", a povestit, pentru Aleph News, Lidia Enache, infimieră UPU.Iar numărul celor care se îmbolnăvesc ar putea fi şi mai mare, spune Mirela Mitrache, asistentă medicală la unitatea de primiri urgențe.Ea îngrijește 4 ore bolnavii COVID, care ajung la urgenţă, apoi merge în zona non-covid."Noi acum facem tratamente. Noi nu făceam tratamente din 12 în 12 ore. Noi le făceam tratamentul de urgenţă şi pacientul mergea pe secţie.Acum, pacienţii stau şi câte 2-3 zile. Trebuie să le faci tratament, în special pe izolator", explică Mirela Mitrache, asistent medical UPU, SJU CraiovaLuciana Rotaru, medicul şef de la Spitalul Județean de Urgență Craiova, spune că soluţia aceasta este provizorie."Sperăm să ne dea UPU nostru şi să putem să facem circuit. Dar, sperăm de cinci ani să fie gata UPU. El trebuia să fie gata în 2016", a spus Luciana Rotaru – şef UPU, SJU Craiova.Ringo Dămureanu, preşedintele Federaţiei Sindicale “Forţa legii",acuză conducerea spitalului că nu ia măsuri pentru a suplimenta numărul angajaţilor din Urgenţă."S-a constatat că era nevoie de o suplimentare de personal. Ce anume credeţi că solicita conducerea UPU? Următoarele posturi: 3 infirmiere, 5 îngrijitoare de curăţenie, 2 brancardieri şi un asistent social. Zero medici, zero asistenţi medicali", a spus Ringo Dămureanu – preşedintele Sindicatului "Forţa Legii".